यूपी में मीडियाकर्मियों को वैक्सीन में प्राथमिकता, योगी सरकार का फैसला
उत्तर प्रदेश में योगी आदित्यनाथ ने मीडिया कर्मियों के लिए बड़ा फैसला लेते हुए निर्देश दिया है कि मीडिया कर्मियों को वैक्सीनेशन में प्राथमिकता दी जाए।
लखनऊ: उत्तर प्रदेश में योगी आदित्यनाथ ने मीडिया कर्मियों के लिए बड़ा फैसला लेते हुए निर्देश दिया है कि मीडिया कर्मियों को वैक्सीनेशन में प्राथमिकता दी जाए। उनके लिए अलग सेंटर अलॉट किए जाएं और जरूरत हो तो उनके कार्य स्थलों पर जाकर निर्धारित मानकों को पूरा करते हुए उनके 18 प्लस के परिजनों को फ्री वैक्सीनेशन किया जाए।कोरोना के चलते देशभर में कई मीडियाकर्मियों की मौत हो चुकी है। रिपोर्टिंग के सिलसिले में मीडियाकर्मियों को फील्ड में जाना पड़ता है जहां संक्रमण की संभावना ज्यादा रहती है। ऐसे में मीडियकर्मियों की तरफ से यह मांग की जा रही थी उन्हें भी वैक्सीनेशन में प्राथमिकता मिले।आपको बता दें कि देशभर में तीसरे चरण के वैक्सीनेशन का काम एक मई से शुरू करने का ऐलान किया गया था लेकिन अधिकांश जगहों पर वैक्सीन की उपलब्धता नहीं हो पाने के चलते इस शुरू नहीं किया जा सका था। कुछ ही सेंटर्स पर वैक्सीनेशन शुरू हो पाया है।